RO
29.7.2022
Jurnalul Oficial al Uniunii Europene
L 200/25
REGULAMENTUL DE PUNERE ÎN APLICARE (UE) 2022/1322 AL COMISIEI din 25 iulie 2022 de modificare a Regulamentului de punere în aplicare (UE) 2021/632 în ceea ce privește listele cu produsele de origine animală, subprodusele de origine animală și produsele compuse care fac obiectul controalelor oficiale la posturile de control la frontieră (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr.
999/2001, (CE) nr.
396/2005, (CE) nr.
1069/2009, (CE) nr.
1107/2009, (UE) nr.
1151/2012, (UE) nr.
652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr.
1/2005 și (CE) nr.
1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr.
854/2004 și (CE) nr.
882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 47 alineatul (2) primul paragraf litera (a), întrucât: (1)
Regulamentul de punere în aplicare (UE) 2021/632 al Comisiei (2) stabilește liste cu animalele, produsele de origine animală, materialul germinativ, subprodusele de origine animală și produsele derivate, produsele compuse și fânul și paiele care urmează să fie prezentate pentru controale oficiale la posturile de control la frontieră, cu indicarea codului lor corespunzător din Nomenclatura Combinată (codul NC) prevăzut în Regulamentul (CEE) nr.
2658/87 al Consiliului (3).
(2)
Articolele 3, 5 și 12 din Regulamentul delegat (UE) 2019/625 al Comisiei (4) prevăd cerințe de import pentru transporturile de mărfuri menționate la anumite coduri NC și coduri din Sistemul armonizat („coduri SA”) în partea a doua a anexei I la Regulamentul (CEE) nr.
2658/87.
Dispozițiile respective au fost modificate prin Regulamentul delegat (UE) 2022/887 al Comisiei (5).
Regulamentul delegat (UE) 2022/887 clarifică codurile aplicabile prin adăugarea codurilor lipsă și eliminarea codurilor care nu mai sunt relevante.
Prin urmare, este oportun să se adauge pozițiile și codurile NC 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 și 3002 49 00 în listele din anexa la Regulamentul de punere în aplicare (UE) 2021/632, pentru a se evita orice ambiguitate în ceea ce privește transporturile de mărfuri care fac obiectul controalelor oficiale la posturile de control la frontieră.
(1) JO L 95, 7.4.2017, p. 1.
(2) Regulamentul de punere în aplicare (UE) 2021/632 al Comisiei din 13 aprilie 2021 de stabilire a normelor de aplicare a Regulamentului (UE) 2017/625 al Parlamentului European și al Consiliului privind listele cu animalele, produsele de origine animală, materialul germinativ, subprodusele de origine animală și produsele derivate, produsele compuse și fânul și paiele care fac obiectul controalelor oficiale la posturile de control la frontieră și de abrogare a Regulamentului de punere în aplicare (UE) 2019/2007 al Comisiei și a Deciziei 2007/275/CE a Comisiei (JO L 132, 19.4.2021, p. 24).
(3) Regulamentul (CEE) nr.
2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
(4) Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
(5) Regulamentul delegat (UE) 2022/887 al Comisiei din 28 martie 2022 de modificare a Regulamentului delegat (UE) 2019/625 în ceea ce privește codurile din Nomenclatura combinată și din Sistemul armonizat, precum și condițiile de import ale anumitor produse compuse, de modificare a Regulamentului delegat (UE) 2019/2122 în ceea ce privește anumite mărfuri și păsări de companie exceptate de la efectuarea controalelor oficiale la posturile de control la frontieră și de modificare a Regulamentului delegat (UE) 2021/630 în ceea ce privește cerințele pentru produsele compuse exceptate de la efectuarea controalelor oficiale la posturile de control la frontieră (JO L 154, 7.6.2022, p. 23).